કૂતરાઓ કરડવાની, ગાયોને લીધે ટ્રાફિક જૅમ થવાની અનેક ફરિયાદો જાગરૂક નાગરિકોને મળી રહી છે એમ જણાવતાં જાગરૂક નાગરિકોએ કહ્યું હતું કે ‘ઘાટકોપરના રાજાવાડી ગાર્ડનમાં અચાનક કૂતરાની વધેલી વસ્તીથી સહેલાણીઓ માટે ફરવું જોખમકારક બની ગયું છે. કૂતરાપ્રેમીઓ કહે છે કે કૂતરાઓને ઇન્જેક્શન આપ્યાં હોવાથી તેઓ કરડતા નથી, પરંતુ એની સામે એવી દલીલ કરવામાં આવી રહી છે કે એની સહેલાણીઓને કેવી રીતે ખબર પડે? આવી જ હાલત ઘાટકોપર-ઈસ્ટમાં આવેલા મનુભાઈ વૈદ્ય માર્ગની છે. રાતે ૧૧ વાગ્યા પછી આ ગલીમાં કૂતરાઓનું સામþાજ્ય શરૂ થઈ જાય છે. દસથી ૧૨ કૂતરાઓ એકસાથે રોડ પર દોડાદોડ અને રાડારાડ કરીને રાહદારીઓને તથા સ્થાનિક રહેવાસીઓને હેરાનપરેશાન કરી નાખે છે. રહેવાસીઓની ઊંઘ ખરાબ જઈ જાય એટલા જોરજોરથી કૂતરા ભસતા હોય છે.’